钦定古今图书集成/历象汇编/历法典/第058卷 > 图
## 钦定古今图书集成/历象汇编/历法典/第058卷 > 图

法应减，即于平行经度减甲辛，得月在黄道辛点之
某度分也。但得月恒在戊，即于丁辛初均线，用此加
减足矣。然特朔望为然，离朔望即月不在戊，而丁辛
均线不足定月之经度。试如在己，即作己申己线，定
戊乙己角或戊申弧。〈本轮之弧〉为本轮上月距心之度，是
名第二均数。以此次均数或加或减于丙戊，得丙申，
为实引数。今欲得次均次引合于黄道，即因实引数
及戊己弧，作丁己庚过月体线，成戊丁己角，得庚辛
弧，是为第三均数。而以之或加或减于甲辛，得庚甲，
是名《实均数加减法》。如月从戊至己，上下两次轮，
其行度等，在上图，则以第三均数加于第二，在下图
则以第三均数加于第一，若月在癸，则两图俱加
第三均之根有二，故表中列两数：一丙申弧为月在
本轮自行之度分，一戊己弧为月在次轮距日。〈距朔望日〉
之倍数，查表求得辛庚、辛壬、辛午等度分，依本号加
减之。

表名为太阴，《二三均表》，表前有用法。

推太阴日差

日差不得与太阳同法。盖太阴不行黄道中线，其相
距或南或北各五度有奇，即其正升度，与黄道不等。
又太阴行度，又从太阳行推算。

次轮上太阴自行度，倍于距太阳之度。

故别立“太阴日差表。”

法有二：其一，设时，求太阴经度，先均时。

“均时” 者，以均数变用时为平时。

以本时太阳所躔宫度分为引数表，上下横行各一，
书宫次者是也。〈冬至星纪起算〉左右两《直行书度》。

宫次在上，顺数至下；宫次在下，逆数至上。

从太阳躔宫直行，从躔度横行相遇，得均数。用均数
依本号，或加或减于用时。〈与太阳表同法〉很平时以推太阴
经度。

一法：先用所设用时以推太阴经度，次求日差均数，
半之，依本号，或加或减，于先得之经度。

“半之” 者，时变为度，月行一分，即时约为经度之半分，故于所得均数，二分取一，以加以减。

例见“本表用法。”〈以上原本历指卷七月离之三〉

《太阴小论》第二十八：

第一，论《太阴晦朔伏见》。

太阴晦朔伏见，古今立论，疏密迥殊。汉儒《洪范传》曰：
“晦而月见西方，谓之朏。”〈亦曰朓〉“朏者，政缓所致；朔而月
见东方，谓之侧匿。侧匿者，政急所致。夫晦在朔后，晦
失也；朔在晦前，朔失也。历则失之，而归咎于政，诬甚
矣。”唐历家以晦日之晨，月见东方，因立进朔之法，使
月隐晦晨，明藏朔夕，此则钩索未能，而妄生迁变。使
月有两朔，食乃在晦，将谁欺乎？《宋、元史》皆非之，颇为
辨晰，然未能缕形其所以然也。夫月距晦朔，见有疾
迟，因乎天度，因乎地度。即此方近处，合朔于亥子之
交，而甲日之晨，乙日之夕，两见微明，亦时有之。此之
进退，将安往焉？况海以南数千里，则有甲晨乙夕，终
岁恒见者；漠以北数千里，则有朔在午中，朝暮皆见
者。亦将使晨隐夕藏，其可得乎？今法若时若地，应速
应迟，皆从筹算可密推；用仪器可指数。先事可豫言，
临时可确按，又何庸转移避就为也。以此备述所繇，
征之度数如下论：

问：“太阴合朔以后，恒以三日见于西方，亦有二日者。
其在晦以前亦如之，何故？”曰：“是其因有三：一、因赤
道上之黄道升降度，有正有斜。正升则斜降，斜升则
正降。正升斜降者，秋半周六宫。”〈秋分左右各三宫〉是也。“斜升
正降”者，春半周六宫。〈春分左右各三宫〉是也。〈皆论斜球非正平球〉“正升”
者，赤道之升度多，黄道之升度少。“正降”者，赤道之降
数多，黄道之降数少，斜升、斜降则反是。

“凡南极出地者” ，与上《论》悉相反。

若太阴离正降六宫，则朔后疾见，若离斜降六宫，则
朔后迟见。其在晦前亦如之。离正升六宫则迟隐，离
斜升六宫则疾隐也。如二图各有子午圈，有地平，有
极出地等，有黄道宫。次二图上图月离大梁为正降
宫，次距太阳十五度，日入月在地平上为十三度半，
即能见。下图月离大火为斜降宫，次距太阳十五度，
日入月在地平上为十度，即“不能见”，一也。一因白
道南北，如图设月距黄道五度，距太阳皆十五度，而
纬分南北。